cyanic-selkie/wikianc huggingface dataset:
חיותה בהט
עבודותיה
בשנות ה-70 בהט עשתה מעבר לניו יורק, בעקבות בן זוגה, אך ההתאקלמות לא הייתה קלה. היא התכנסה בתוך עצמה ויצרה עבודות בקנה מידה גדול אף יותר מן הקודמות. היא פיתחה את השימוש בטכניקת קולאז' רב שכבתי בשימוש פיסות מציוריה הקודמים, ובשילוב סיכות מהדק, בקצב שהתאים למוזיקת ג'אז שהאזינה לה. גלריה אלן סטון היוקרתית, הציגה חלק מעבודותיה של בהט, אך האמנית לא הצליחה להתבסס במקום. בהט מתארת בדיעבד כי לעבודותיה לא היה אז הקשר נכון.
שער ברנדנבורג
היסטוריה
שער ברנדנבורג הוזמן על ידי פרידריך וילהלם השני, מלך פרוסיה כסימן לשלום, ונבנה בין השנים 1788–1791 על ידי קארל גוטהארד לאנגהאנס.
משפחת קנדי
המשפחה הוציאה מתוכה סנאטור, מועמד לנשיאות, 5 פוליטיקאים ונשיא ארצות הברית אחד.
קרב הקדושים
הקרב
רודני החליט לשנות את התוכניות: הוא עצמו עבר על חוק מספר אחד של "ספר הלוחמה הימית לחיל הים", והחל לפעול עצמאית. למזלו מפקד הצי שלו, דוגלאס, אשר יזם את הפעולה, היה איש מיומן, שהושפע רבות מתאוריות לוחמה ימיות שהיו על הפרק. דיונים על ספרות שיצאה בנושא רווחו באותו זמן כאשר האיש הבולט היה סקוטי בשם ג'ון קלארק, שטען כי על אוניות לתקוף בקו את שני צידי אוניות האויב ולא רק צד אחד, כך שאונייה תיפגע ואף תיטבע לפני שמישהו יספיק לבוא לעזרתה. היה זה רגע קריטי, בו ראה דוגלאס, כאשר היו שני הציים בקו, מקבילים זה לזה, משב רוח שהגיע וליטף את מפרשי הצרפתים, וראה אפשרות לחיסול הצרפתים. בינתיים החל להיווצר פער בו הצרפתים החלו להתרחק. דוגלאס הבין שחייבים לשבור את הקו ולתת לאוניות האנגליות, שמפרשיהן כבר תפסו רוח, לשבור את הקו ולאגף את גראסה. דוגלאס פנה אל רודני שיאשר אולם הלה סירב בתואנה כי לא ישבור קו. בינתיים, אוניית ה"פורמידבל" הייתה אל מול הפער שנוצר בקו הצרפתי. לבסוף שינה רודני את דעתו. ה"פורמידבל" נכנסה אל הפער שנוצר בקו הצרפתי והחלה לירות משני הצדדים על האוניות הצרפתיות: מצד אחד פגעה ב"גלוריוס" ומצד שני ב"דיאמה", 6 אוניות נוספות נכנסו אל הקרב באותה הדרך.
קרל הילפרט
קריירה מוקדמת
הילפרט נולד ב-12 בספטמבר 1888 בנירנברג, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הרגלים הבווארי ה-14 (הרטמן). במלחמת העולם הראשונה לחם בחזית המערבית, וב-18 באוגוסט 1916 הועלה לדרגת האופטמן. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.
לאחר המלחמה
הילפרט שהה בבית כלא במוסקבה, וב-1 בפברואר 1947 מת, והוא בן 58 שנים.
קלאופטרה סלנה השנייה
משפחתה
בנוסף, היו לאביה ילדים נוספים מנשותיו הקודמות.
מלכה במאוריטניה
בשנת 25 לפנה"ס לערך, בהיותה בת 15 ארגנה אוקטביה את נישואיה ליובה השני מנומידיה. יובה השני גדל גם הוא בביתה של אוקטביה. יוליוס קיסר הפך בשנת 46 את נומידיה לפרובינקיה רומית לאחר שיובה הראשון, אביו של יובה השני, תמך במלחמת האזרחים בפומפיוס. לאחר מכן הביא קיסר את יובה השני שהיה ילד קטן לרומא. בעת הנישואים הייתה קלאופטרה בת 15 ויובה השני בן 22.
מותה
תאריך מותה המדויק אינו ידוע והוא נתון למחלוקת בין ההיסטוריונים. מטמון מטבעות שהתגלה, שנשא את דמותה, מתוארך לשנת 17 לספירה. על פי המידע ההיסטורי, יובה השני נישא לנסיכה הקפדוקית גלפירה לפני שנת 6 לפנה"ס, ופירושו שהוא נישא לה בעודו נשוי לקלאופטרה סלנה. זה סותר את החוק הרומי לא לשאת אישה שנייה, ולכן קלאופטרה הייתה חייבת להיות מתה בשנת 6 לפנה"ס. הצעה אחרת אומרת שבתקופה זאת היה נתק בין יובה לקלאופטרה, ולאחר שהוא התגרש מגלפירה הם חזרו להיות ביחד. לאחר מותה היא נקברה במוזוליאום המלכותי של מאוריטניה שנמצא ממזרח לעיר קיסריה. המוזוליאום נבנה על ידה ועל ידי יובה השני. כתובת מקוטעת במקום הוקדשה ליובה וקלאופטרה, כמלך והמלכה של מאוריטניה.
שטפאן טומשה השני
ביוגרפיה
ב-1612 שלח שטפאן טומשה הזמנה לסוחרים יהודים מלבוב לסחור ברחבי מולדובה ללא הפרעה, תוך ביטול צו לגירוש סוחרים יהודים מ-1579, שהוצא בימי פטרו הפיסח.
קהילת יהודי גראץ
אחרי המלחמה
ברחבי העיר הוצבו מעל 200 אבני נגף, רבות מהן לזכר נספים יהודים בני העיר.
בית עלמין
לאחר חידוש הקהילה היהודית, לא היה ליהודים בית קברות בגראץ, והם נאלצו להוביל את נפטריהם לקבורה בהונגריה דבר שהיווה מפגע תברואתי ונטל כלכלי כבד. בעקבות כך, פנו היהודים בבקשה לשלטונות להקמת בית קברות יהודי בעיר. בית העלמין היהודי בגראץ הוקם בשנות ה-60 של המאה ה-19 בפרבר ווטסלסדורף. ב-1910 נחנך בצדו בית הלוויות בתכנונו של האדריכל אלכסנדר זרקוביץ. בליל הבדולח נשרף כליל בית ההלויות, ובית הקברות חולל, אך לא נהרס כליל. המשטר הנאצי הפקיע את בית העלמין, ומכר אותו לעירייה. נקברו יהודים הונגרים שמתו במהלך צעדת המוות למאוטהאוזן.
האל ג'ורדן
סוף שנות ה-50: יצירה מחדש
ג'ון ברום כתב רצף סיפורים המקושרים אחד לשני בנושא מרכזי אחד משותף, כמו בחוברות Green Lantern #2-4, שהציגו את יקום האנטי-חומר קווארד. החל מגיליון מספר 17, הכותב גרדנר פוקס הצטרף למלאכת הכתיבה יחד עם ברום. הצוות היצירתי של שוורץ, ברום, פוקס וקיין נשאר קבוע עד לשנת 1970.
שנות ה-2000: לידה מחדש
ג'ורדן וחברי חיל הפקחים הירוקים מוצאים את עצמם במלחמה נגד סינסטרו וצבאו, חיל סינסטרו, באירועי מלחמת חיל סינסטרו - שיתוף הפעולה השני בין הכותב ג'ף ג'ונס למאייר אית'ן ואן סקייבר. דמותו מופיעה גם באירועי המשבר האחרון מאת הכותב גראנט מוריסון. בקשת הסיפור העוסקת בסוכן הכתום לארפליז, ג'ורדן משיג ידו על סוללת הכוח הכתומה לאחר שהוא גונב אותה ממנו בקרב. אורה הכתום של תאוות הבצע משנה את תלבושתו של ג'ורדן, שהופך לסוכן הכתום החדש. אולם, לארפליז משיב עד מהרה את הסוללה לרשותו. ג'ורדן גם נמצא במרכז ההתרחשויות בהרצה המחודשת לכותרי ליגת הצדק, והוא מצוות לבאטמן ולסופרגירל בכותרי "האמיצים והנועזים". במיני-סדרה "ליגת הצדק: זעקה לצדק", ג'ורדן מוביל ליגת צדק משלו הכוללת את החץ הירוק, סופרגירל, באטוומן, שהאזאם, קונגורילה, סטארמן ואטום במסע נקמה על מותם של הצייד ממאדים ובאטמן. הוא גם מגייס מספר חברים מהטיטאנים הצעירים לתוך הליגה, כמו למשל את דיק גרייסון, דונה טרוי וסטארפייר.
לאחר אירועי "היום הבהיר ביותר", בהם שומר היקום העריק קרונה לוכד את ישויות הרגש השונים מתוך מטרה להשתלט על אואה, הסיפור ממשיך ב"מלחמת הפקחים הירוקים". ג'ורדן מצטרף לחיל סינסטרו, בעוד קייל ריינר מצטרף לחיל הפקחים הכחולים, ג'ון סטוארט מצטרף לשבט אינדיגו, וגאי גרדנר מצטרף מחדש לחיל הפקחים האדומים. ג'ורדן וגרדנר נלכדים בידי קרונה, שמתעמר בהם על ידי כך שהוא לוכד את מנהיגי חילות הצבעים בספר של אואה. השניים נמלטים מכוחותיו של קרונה ומשיבים לעצמם את טבעות הכוח הירוקות כדי להילחם בו ובשומרי היקום שנמצאים תחת השפעתו. במהלך הקרב האחרון, ג'ורדן מצליח לשחרר את קרול, סינסטרו והפקחים האחרים מהספר השחור בעזרתו של ריינר. בין היתר, סינסטרו הופך בחזרה לפקח ירוק. ג'ורדן הורג את קרונה ובכך משחרר את שומרי היקום מהשפעתו. אולם, שומרי היקום מאמינים כי ג'ורדן הוא הגרין לנטרן המסוכן ביותר, לכן הם מפטרים אותו מהחיל, מפשיטים ממנו את כוחותיו ושולחים אותו בחזרה לכדור הארץ. מתברר כי השומרים מפחדים מג'ורדן משום שהם מאמינים כי מה שקרה לקרונה יקרה גם להם אם ג'ורדן יורשה להמשיך בתפקידו כפקח ירוק.
שיבורי
היסטוריה
בתקופה מאוחרת יותר, כאשר אצילים פאודליים וחייליהם עברו דרך העיר ארימטסו בדרכם לקיוטו ולאדו, ורצו להצהיר על נוכחותם בעיר הבירה החדשה, הם השתמשו בחנויות השיבורי וקנו מתנות עשויות עבודת יד במהלך שהותם בעיר. במהלך השנים הייצור של השיבורי בעיר הקטנה התרחב, וארימטסו הפכה למרכז השיבורי של יפן. העיר השכנה, נרומי, הצטרפה לארימטסו בייצור שיבורי כדי להצליח לעמוד בביקוש הרב. הצובעים השתמשו בבדי כותנה ומשי. הם ניסו לזרז את תהליך הצביעה הקפדני, בעזרת מכשיר מכני שנקרא צ'יקווה (וו המחובר לעמוד), שהומצא בתקופה זו על מנת להחזיק את הבד במהלך קשירתו.
צרעה מזרחית
לצרעה המזרחית יש פסים צהובים על השלד החיצוני. הצרעות הבוגרות ניזונות מצוף ופירות, וצדות או מלקטות חרקים (חיים או מתים) וחלבונים מן החי כדי להביא אותם לקן ולהאכיל בהם את זחלי הצרעות. מכיוון שהצרעה המזרחית אוכלת נבלות היא עלולה לשמש כווקטור של מספר מחלות. צרעות מזרחיות תוקפות מושבות של דבורים על מנת להשיג מהן דבש וחלבונים (הדבורים עצמן, והזחלים והגלמים שלהן). עקיצתה של הצרעה המזרחית כואבת מאוד אך לא מסכנת חיים עבור אלו שאינם אלרגיים לעקיצתה.
אזור תפוצתה של הצרעה המזרחית הוא ברוב אזורי אגן הים התיכון, במזרח אפריקה ובמערב אסיה עד הודו.
מצודת לואיסבורג
מצודת לואיסבורג (בצרפתית: Forteresse de Louisbourg; באנגלית: Fortress of Louisbourg) היא אתר היסטורי לאומי קנדי השוכן באי קייפ ברטון, בפרובינציית נובה סקוטיה, קנדה, המנציח עיר צרפתית מבוצרת מהמאה ה-17 באותו שם.
צרעה מזרחית
ניסוי הצרעות בחלל
קן הצרעות כולל מספר תופעות פיזיקליות יוצאות דופן: בנייתו החלה בכיוון כוח המשיכה של כדור הארץ, תופעות אקוסטיות וחשמליות הקשורות לחלה, תקשורת אקוסטית, שמירת החום ומיזוג האוויר בקן ועוד. תופעות אלה הובילו לניסוי החלל הישראלי הראשון שנערך מטעם אוניברסיטת תל אביב בעזרת התעשייה האווירית לישראל ונאס"א ובחן בניית קן צרעות בחלל, בתנאי חוסר כבידה. יוזמי הניסוי קיוו כי ניתן יהיה למצוא קשר בין התנהגות הצרעות וסימפטומים של מחלת הנסיעה שרוב האסטרונאוטים סובלים ממנה בימים הראשונים לאחר שיגור המעבורת, כתוצאה מתנאי מיקרו כבידה.
מצודת לואיסבורג
היסטוריה
ב-1748, במסגרת הסכם אקס-לה-שאפל (Aix-la-Chapelle), חזרה המצודה לשלטון צרפתי, אך לא לזמן רב. במלחמת הצרפתים והאינדיאנים שבו הבריטים ללואיסבורג, ולאחר מצור שארך כחודש וחצי נפלה המצודה לידיהם, ב-26 ביולי 1758, הפעם סופית, ושמה קץ לנוכחות הצרפתית על החוף האטלנטי של אמריקה.
ארדה טוראן
קריירה בינלאומית
בצעירותו היה טורן חלק מהנבחרות הצעירות של טורקיה, וערך את הופעת הבכורה של במדי הנבחרת הבוגרת ב-16 באוגוסט 2006, במשחק מול לוקסמבורג. את שערו הבינלאומי הראשון כבש מול ב-25 במאי 2008.
פייסל חוסייני
פעילות בירושלים ובשטחים
זמן קצר לאחר המלחמה חזר חוסייני דרך ירדן לירושלים, באותה עת כבר תחת שלטון ישראלי, כשהוא חוצה בשחייה את נהר הירדן טרם הוקמו לאורכו ביצורי גבול. יאסר ערפאת, שהסתנן אף הוא בתחפושת לשטחי הגדה המערבית, מינה את חוסייני למפקד הפת״ח בירושלים. באוקטובר 1968, בטרם הספיק חוסייני לבצע פעילות חתרנות כלשהי, נעצר בידי ישראל לאחר שנמצאו ברשותו רובים, שלדבריו הפקיד יאסר ערפאת בידיו. הוא נאסר לשנה, ובתקופה שלאחר שחרורו הקפיד על שמירת פרופיל נמוך. ביולי 1969 חתם המושל הצבאי של עזה, מוטה גור, על צו גירוש לחוסייני מעזה.
מותו
חוסייני נפטר באופן פתאומי מהתקף לב ב-31 במאי 2001 במהלך ועידה בכווית, בה השתתף בניסיונות לאחות את הקרע בין כווית לפלסטינים שנפער מאז מלחמת המפרץ, ולצנן את הנורמליזציה בין מדינות המפרץ לישראל. גופתו הועברה לעמאן במסוקו של עבדאללה השני, ומשם הובאה לקבורה במבנה במערב הר הבית בירושלים, לצד קבר אביו.
צ'שין
היסטוריה
העיר הייתה לבירת דוכסות צ'שין ותושביה היו בעיקר פולנים וצ'כים וגם מיעוטים של גרמנים, הונגרים ויהודים. ניהול המקום היה לסלע מחלוקת בין הפולנים, שמספרם הלך וגדל עם הזמן ובין הצ'כים שמספרם התמעט. במאה ה-19 הפכה העיר למרכז חשוב של האמונה הפרוטסטנטית בין הפולנים. בסיום מלחמת העולם הראשונה, כשפורקה האימפריה האוסטרו-הונגרית, הפך המקום לסלע מחלוקת ביחסי פולין-צ'כוסלובקיה ואפילו היה סיבה למלחמה קטנה ביניהן. בשנת 1920 החליטה ועידת השגרירים על חלוקת העיר וכך נוצרה העיר הצ'כית.
הסכסוך בין פולין ובין צ'כוסלובקיה בין שתי מלחמות העולם מנע משתי המדינות חתימה על ברית מול האיום הגרמני, יתר על כן, פולין השתתפה בחלוקת צ'כוסלובקיה בועידת מינכן וקיבלה את החלק הצ'כי של העיר וסביבותיה, לזמן קצר, עד שנכבשה בעצמה על ידי הגרמנים. אחרי מלחמת העולם השנייה שבה העיר לחלוקה הקודמת. בתקופת הכיבוש הגרמני של העיר הוטלו על יהודיה גזירות שונות, ובערב ראש השנה ובערב יום כיפור ת"ש הועלו באש בתי הכנסת שבעיר. מאוקטובר 1939 ועד קיץ 1942 גורשו כל יהודי העיר, כ-1,600 איש, מזרחה, וגורלם היה כגורל יתר היהודים ביישובים אליהם הגיעו.
STS-51-G
המשימה
ב-17 ביוני 1985 בשעה 7:33 בבוקר, לפי שעון מזרח ארצות הברית, המריאה דיסקברי למשימתה החמישית בחלל מכן שיגור 39-A במרכז החלל קנדי, פלורידה.
מטען המעבורת כלל שלושה לווייני תקשורת ובנוסף גם את Spartan 1 (לוויין שהיה צריך לתקן ולהחזיר למסלול), שישה מיכלי Getaway Special, ניסוי High Precision Tracking, חומרים לייצור כור וניסויים ביורפואיים של צרפת. כל שלושת הלוויינים הוכנסו למסלול כהלכה ללא קושי מסוים.
יצחק פרלמן
יצחק פרלמן (באנגלית: Itzhak Perlman; נולד ב-31 באוגוסט 1945) הוא כנר אמריקאי יליד ישראל מנצח ומורה למוזיקה בעל מוניטין בינלאומי. פרלמן היה המנצח של תזמורת דטרויט ושל התזמורת הפילהרמונית של וסטצ'סטר. פרלמן זכה במדליית החירות הנשיאותית מהנשיא אובמה, ובמדליה הלאומית לאמנויות מהנשיא קלינטון. בנוסף, הוא זכה ב-17 פרסי גראמי וב-4 פרסי אמי ובשנת 2016 זכה בפרס בראשית.
מבצע
ב-5 ביולי 1986, הופיע בפסטיבל התזמורת הפילהרמונית של ניו יורק לרגל 100 שנים לפסל החירות, אשר שודר בשידור חי בטלוויזיה ABC בארצות הברית. התזמורת, בהנהגת זובין מהטה, הופיעה בסנטרל פארק.
בדצמבר 1990, הופיע פרלמן יחד עם מוזיקאים נוספים כגון: יו-יו מה, פנחס צוקרמן, ג'סי נורמן, אייזק שטרן ויורי טמירקאנוב במלאת 150 שנה לחגיגות פיוטר איליץ' צ'ייקובסקי בלנינגרד.
אריה בבקוב
קורות חיים
ב-1907 נישא לרוזה דוברינר. הוא הצטרף לחבורת העסקנים הציוניים בפטרבורג, והיה חבר מערכת כתב העת ראזסווייט, שבו החל לפרסם מאמרי דעה. כן כתב ב"הזמן" העברי.
לורנס סטייגר
קורות חייו ופועלו
עבודתו הארכאולוגית החשובה ביותר של סטייגר נעשתה במשלחת ליאון לוי לאשקלון, שאותה ניהל מאז 1985. זה הוא אחד המיזמים הארכאולוגיים הגדולים והממושכים ביותר בישראל. תוצאות החפירות פורסמו על ידי המוזיאון השמי בהרווארד והוצאת Eisenbrauns בסדרה בת עשרה כרכים שכותרהּ "Ashkelon". אחד הממצאים ייחודיים שנמצאו על ידי משלחתו של סטרינגר באשקלון היה בית קברות לכלבים, שנמצאו בו 1,000 כלבים קבורים בצורה מכוונת.
חלום אמריקאי
הסרט זכה בפרס גלובוס הזהב לסרט הטוב ביותר, כמו כן זכתה איימי אדמס בפרס גלובוס הזהב לשחקנית הטובה ביותר, וג'ניפר לורנס בפרס גלובוס הזהב לשחקנית המשנה הטובה ביותר. הסרט היה מועמד לפרס אוסקר ב-10 קטגוריות, בהן לסרט הטוב ביותר, הבמאי הטוב ביותר, לתסריט המקורי, לשחקן והשחקנית הראשיים ולשחקן והשחקנית בתפקידים המשניים. הסרט זכה בפרס גילדת שחקני המסך לצוות השחקנים הטוב ביותר.
תגובות לסרט
קלאודיה פיוג מUSA Today העניקה לסרט 3.5 כוכבים מתוך 4, שיבחה את צוות השחקנים וציינה שמדובר בסרט נועז, מרתק ומצחיק ביותר. היא הוסיפה שהסרט מהנה ושופע אנרגיה בלתי מרוסנת שתגרום לצופה לרצות ולרקוד.
מצטער פטור מן הסוכה
הגדרת הצער הפוטר
המצטער משינה בסוכה ואינו מצטער מאכילה בה, פטור משינה בסוכה וחייב לאכול בה.
יוסף פעמוני
יוסף פעמוני (אוסיה גלוקמן) (20 ביולי 1902 – 1 בינואר 1966), דוקטור לבקטריולוגיה, היה ממקימי מערכת הבריאות בישראל. מאנשי התנועה הרוויזיוניסטית ובית"ר, מקים מחלקת העזרה הראשונה באצ"ל, ממייסדי "קופת חולים לעובדים לאומיים" (לאומית) ומייסד מכון ז'בוטינסקי.
ביוגרפיה
פעמוני נולד בסנקט פטרבורג בירת האימפריה הרוסית בשם יוסף גלוקמן, בנם של פרה (לבית צאלקוביץ) ומנחם גלוקמן. למד בגימנסיה והמשיך ללימודי בקטריולוגיה באוניברסיטה. במהלך לימודיו היה פעיל בתנועה הציונית, באגודת הסטודנטים ובארגונים ביולוגיים. עם המהפכה הבולשביקית ב-1917 נאסר בגין פעילותו הציונית, ולא סיים את לימודיו. בשנת 1925 הומר עונש המאסר בגירוש, ובאותה שנה עלה לארץ ישראל.
על שמו נקרא רחוב בתל אביב.
שחרור פריז
הקרב סימן את סוף מבצע אוברלורד - שחרור צרפת בידי בעלות הברית, שיקום הרפובליקה הצרפתית והגליית חברי ממשל וישי לזיגמרינגן שבגרמניה.
הנצחה
בככר הזאת הסתיים מצעד הניצחון של הכוחות המשחררים ב-25 באוגוסט 1944.
Unknown Pleasures
הפקת האלבום והקלטתו
לאחר הצלחת המיני אלבום הקודם של ג'וי דיוויז'ן, חברת ההפקות ג'נטיק רקורדס הציעה ללהקה עסקת הקלטות בסך של 70,000 פאונד להקלטת אלבום חדש. מנהל הלהקה רוב גרטון סירב לעסקה, הוא העדיף את האפשרות כי האלבום יוקלט תחת חברת הפקות קטנה ופנה לחברת פקטורי רקורדס. חברה זו הייתה תחת ניהולו של טוני וילסון שבתוכנית הטלוויזיה שלו התארחה הלהקה שנה קודם לכן.
תוכני האלבום
מילות שירי האלבום מתמקדות בתיאור מצבים נפשיים שונים והקבלתם לדימויים אורבניים. רבים מהשירים מתארים תחושות של בדידות, ניכור, בושה, אובדן וחולי. בחלק משירי האלבום כלל קרטיס את חוויותיו בהתמודדות עם מחלת האפילפסיה. בשיר "She’s Lost Control" שילב בין תחושותיו האישיות כמתמודד עם המחלה לבין חוויות של חולים אחרים שעמם נפגש כחלק מעבודתו בתחום כוח האדם לאנשים עם מוגבלויות.
לאחר מות איאן קרטיס
דימויים אלה גם תרמו להגדלת קהל המאזינים והמעריצים של הלהקה. מאזינים מחוץ לזרם הפוסט-פאנק נחשפו לאלבום והחלו לאהוד את הלהקה, בין היתר הודות למסרים שבו ולהתייחסויות לנושאים אוניברסליים ורלוונטיים לתקופה, כגון מלנכוליה וחרדה חברתית.
רשימת שירים
כל השירים נכתבו על ידי איאן קרטיס, פיטר הוק, סטיבן מוריס וברנרד סאמנר.
רגרסיה מקומית
"LOESS" ו- "LOWESS" נבנו על שיטות "קלאסיות" כגון רגרסיית הריבועים הפחותים, ליניארית ולא ליניארית. הן מטפלות במצבים שבהם השיטות הקלאסיות אינן מתפקדות היטב או שלא ניתן ליישמן ביעילות. "LOESS" משלבת בין הפשטות של רגרסיית הריבועים הפחותים הליניארית יחד עם הגמישות של הרגרסיה הלא ליניארית. היא עושה זאת על ידי התאמה של מודלים פשוטים לתת-מדגמים של נתונים מקומיים כדי לבנות פונקציה המתארת את החלק הקבוע של השונות בנתונים, נקודה אחר נקודה. אחד היתרונות העיקריים של שיטה זו הוא שמנתח הנתונים לא נדרש להגדיר פונקציה כללית שתתאים בין המכלל מדגם הודל לנתונים, אלא רק בין המחלקי המדגםתונים.
רתכת
ריתוך תעשייתי נייח – בחיפוי גז ואבקה
מוטות היתוך שאינם מתכלים, נמצאים ברתכות שבהן מוזרם גז לאזור הנתך או מפוזרת אבקה, על מנת לבודד את מקום הריתוך וכדי למנוע הגעת חמצן ובעירת המתכת החמה, וכאמור למנוע את זיהום מקום הריתוך בחומרים שיחלישו את הרתך לכשיתקרר ויתייצב. רתכות כאלה, שבהן המוט אינו מתכלה, הן בדרך כלל רתכות תעשייתיות קבועות ולא ניידות, המשמשות לריתוך על ידי העברת הרכיבים המרותכים על גבי מסוע והבאתם אל הרתכת זה אחר זה.
בית ויס
היסטוריה
במהלך השנים הפך האזור למוקד מסחר ותעסוקה, והבניין עבר שינויים רבים בקומת הקרקע. הקירות והחלונות בוטלו והוסרו העיטורים הייחודיים לבית כחלק מהסבת הקומה הראשונה לקומה בעלת אופי מסחרי יותר. בשנים אלו הבנייה המודרנית אפיינה את תל אביב, וכל מבנה שנבנה בעיר נבנה ברוח הסגנון הבינלאומי. לפי גישה זו העיצוב נעשה ללא צעצוע וקישוט לא נחוץ. השפעת הסגנון חלה גם על בית ויס, וזו אחת הסיבות לפיה הוסרו עיטורים המאפיינים את הבית ונבנתה חזית נקייה ופונקציונלית יותר לכיוון הרחוב. פינת הבית העגולה הפונה כלפי מפגש הרחובות ואשר הייתה הנושא לסיפור "פינה עגולה פינה ישרה" בספר "עיר קטנה ואנשים בה מעט" מאת נחום גוטמן, יושרה בצורה אלכסונית.
בשנת 2000 שופץ הבניין על ידי חברת "אפריקה ישראל להשקעות", על פי תוכנית שימור של האדריכל אמנון בר אור. שיפוץ הבית היה תנאי לבניית מגדל המשרדים בסמוך. במהלך השחזור התברר כי בשינויים שנערכו בשנת 1927, לא נהרס הקיר המקורי, אלא הוקף במעטפת חדשה, וקיר הלבנים המקורי מ-1909 נחשף. במסגרת השיפוץ הוחזרה הקומה הראשונה לצורתה המקורית, תוך שימוש בחומרים נדירים שיובאו במיוחד מחו"ל למטרה זו.
קימי רייקונן
2005
סבלנותו של רייקונן עמדה לפקוע. ביום שישי שלפני הגרנד פרי ההונגרי הוא אמר לעיתונאים כי הוא לא יישאר במקלארן לאחר תום חוזהו בסוף 2006, אם לא תפתרנה בעיות האמינות של הקבוצה. דווקא בגרנד פרי ההונגרי עצמו הוא ניצח בלא קושי. ניצחון זה ראוי לציון מיוחד, משום שרייקונן נאלץ לצאת ראשון למקצי הדירוג (ולסבול את מרב האבק והלכלוך) כתוצאה מהפרישה שלו בגרמניה.
שני המרוצים הנותרים כבר לא יכלו לשנות את תוצאת העונה, אך לרייקונן עוד נותרה תצוגת תכלית אחת גדולה, בסוזוקה שביפן. הוא זינק מהמקום ה-17 וניצח במרוץ, לאחר שעקף במיומנות יוצאת דופן את ג'אנקרלו פיסיקלה בהקפה האחרונה.
2007
יש הטוענים כי זכייתו המפתיעה של רייקונן באליפות קיבלה משנה תוקף כשהוכח שהמילטון ואלונסו נהגו במכונית שלא עמדה בתקנות. בנוסף, הם לא סבלו אף לא פעם אחת מתקלה טכנית, בעוד רייקונן נאלץ לפרוש ממרוצים ולזנק מאחור עקב תקלות טכניות.
מאט באזבי
קריירה
באזבי קיבל כמעט מיידית את חולצת ההרכב הראשון בליברפול, וכמעט ולא החמיץ משחקים במהלך 3 העונות הבאות – מסירות והתמדה שזיכו אותו גם בתפקיד הקפטן. באזבי החל את קריירת המשחק שלו כקשר התקפי, אך הסב את תפקידו לקשר ימני, תפקיד שמיצה את יכולותיו וסגנון המשחק שלו על הצד הטוב ביותר.
אדוארד ג'י רובינסון
קריירה קולנועית
בשנות ה-40 זכה רובינסון לתהילה עת גילם תפקידים דרמטיים בסרטים כגון "Dr. Ehrlich's Magic Bullet" משנת 1940, "זאב הים" (1941), "האישה בחלון" משנת 1944, "רחוב ארגמן" (1945) ו"הזר" (1946). רובינסון שיתף פעולה במספר סרטים עם המפרי בוגרט ואף זכה כי שמו יופיע לפני בוגרט, ראיה למעמדו הרם של רובינסון.
בשנות ה-60 השתתף רובינסון במספר קלאסיקות קולנועיות ושיתף פעולה עם גדולי השחקנים בתקופה. זכורים בעיקר "חור בראש" משנת 1959 בו שיתף פעולה עם פרנק סינטרה, "שבועיים בעיר זרה" (1962), "הפרס" (1963) "ימי שיקגו העליזים" (1964) ו-"הנער מסינסינטי" משנת 1965, יחד עם סטיב מקווין, ו"זהב מק'קנה" (1969).
N.E.R.D
N.E.R.D החלה לפרסם באוקטובר 2017 לאחר שלא נשמעה הרבה מאז הוצאת האלבום ב-2010, דבר שגרם למעריצים לשער שהלהקה עובדת על אלבום או פרויקט חדש. מאוחר יותר נחשף כי האלבום החדש שלהם ייקרא "No One Ever Really Dies", מה שהסביר את חידוש הפרסום שלהם ואושש את שמועות המעריצים. בתחילת נובמבר של אותה שנה, N.E.R.D פרסמה את הסינגל, הראשון מהאלבום, Lemon. הוכרז גם כי האלבום יכלול שיתופי פעולה עם אמנים רבים, ביניהם קנדריק לאמאר, אנדרה 3000, .M.I.A, פיוצ'ר, וייל, גוצ'י מיין, ריהאנה ואד שירן. אלבום זה יצא לאור ב-15 בדצמבר 2017.
סגנון מוזיקלי
הסאונד של הלהקה מכיל בדרך כלל אלמנטים של רוק, פאנק והיפ הופ, והוא כולל גם R&B ופופ. הסאונד שלהם תואר גם כמכיל אלמנטים של היפ הופ אלטרנטיבי, פאנק רוק, ראפ רוק, היפ הופ נסיוני ואוונט פאנק. הם זכו לשבחים על השימוש הרב שלהם במוזיקה אלקטרונית, בס ופאנק, ואילו אחרים טענו כי הנפטונים לא מסוגלים לשלב בין R&B ורוק. תוכן המילים של N.E.R.D גרר אחר ביקורת. איאן כהן מפיצ'פורק כינה את יכולת הכתיבה של הלהקה "הרחק למטה ברשימת הדברים ש-N.E.R.D באמת טובה בהם". בנוסף, נמתחה ביקורת על ויליאמס על כתיבתו הבוטה והמינית.
ג'ין סימונס (מוזיקאי)
קריירה
ב-2009 התארח בסרט "משאלוגיה" מתוך הסדרה "קסם של הורים" שהופק על ידי בוץ' הארטמן. באותה שנה שיחק בסרט הקומי "תמצית" בתפקיד עורך הדין ג'ו אדלר.
מיפ חיס
המאסר
חיס כתבה אוטוביוגרפיה. בעלה מת ב-1993, והיא הלכה לעולמה כ-17 שנים מאוחר יותר, בגיל 100. בני הזוג הותירו אחריהם בן יחיד. בטקס מיוחד שנערך בעבורה ב-1995 קיבלה חיס את עיטור הגבורה הגבוה ביותר שניתן מארגון יד ושם על פועלה.
פאני קפלן
קורות חיים
ב־17 באוגוסט התנקשו בחייו של הקומיסר העממי (שר בטרמינולוגיה הסובייטית) לענייני פנים של אזור הצפון ששימש גם כראש הצ'קה בפטרוגרד, מויסיי אוריצקי. אף על פי שלא היה קשר בין שתי ההתנקשויות, הבולשביקים השתמשו בהן כתירוץ לרציחתם של מתנגדים פוליטיים. הצו הרשמי על כינונו של "הטרור האדום" הוצא שעות ספורות אחרי ניסיון ההתנקשות בחייו של לנין וקרא ל"טרור חסר רחמים נגד אויבי המהפכה". במהלך החודשים הבאים כ־800 חברי המפלגה הסוציאל־רבולוציונרית ויריבים פוליטיים נוספים של הבולשביקים הוצאו להורג ללא משפט.
ג'ון קרי
סנאטור מטעם מסצ'וסטס (1985–2004)
במהלך כהונתו הארוכה קרי לא בלט ביוזמות חקיקה. רקורד ההצבעות שלו נחשב שמאלי ("ליברלי" בעגה אמריקנית). בין השאר הצביע נגד היציאה למלחמת המפרץ.
המשך כהונתו בסנאט (2004–2013)
קרי המשיך לכהן בסנאט, וב-2008 נבחר לכהונה נוספת. אחרי הבחירות ירש את הסנאטור מדלאוור ג'ו ביידן, שנבחר לסגן הנשיא, כיושב ראש ועדת יחסי החוץ של הסנאט.
מזכיר המדינה (2013–2017)
ב-21 בדצמבר 2012 הודיע נשיא ארצות הברית ברק אובמה כי בכוונתו להביא למינויו של קרי למזכיר המדינה. וב-29 בינואר 2013 אישר הסנאט את מינויו של קרי. קרי נכנס לתפקיד ב-1 בפברואר 2013. מכניסת קרי לתפקיד, דאג לקדם בראש ובראשונה את המשא ומתן בין ישראל לפלסטינים. קרי אף ביקר באזור פעמים רבות והפעיל לחץ כלפי ירושלים ורמאללה לחזור לשולחן המשא ומתן. בתחילה היה נראה שהלחץ מניב פירות, וב-19 ביולי 2013 הכריז על חידוש המשא ומתן בין הצדדים לאחר שלוש שנות קיפאון, אך לבסוף המשא ומתן לא הצליח ונפסק באפריל 2014.
הסכסוך הישראלי-פלסטיני
ב-1 באפריל 2010 ביקר קרי בסוריה, ונועד במשך שלוש שעות עם הנשיא בשאר אל-אסד. בסיום הישיבה הצהיר שסוריה מחויבת לשלום, שארצות הברית תסייע לסוריה ולטורקיה, במלחמתה נגד חזבאללה בלבנון, והשלטון הפרסי באיראן.
מחוץ לפעילות ממשלתית
ב-6 בינואר 2017 בריאיון ל-CBS אמר קרי כי העברת שגרירות ארצות הברית בישראל לירושלים עלולה להביא להתלקחות אלימה באזור.
בנובמבר 2020 הוכרז כי קרי ימונה לשליח מיוחד לענייני האקלים בממשלו של נשיא ארצות הברית, ג'ו ביידן, וכך היה.
Every Teardrop Is a Waterfall
השיר מכיל אלמנטים משירו של פיטר אלן "I Go To Rio", אשר נכתב על ידי פיטר אלן ואדריאן אנדרסון.
גן לאומי אשכול
השפעת מבצע שומר החומות 2021
ב-20 במאי 2021, ביום האחד עשר למבצע שומר החומות, נפלו רסיסי רקטה בפארק, וגרמו לשריפת ענק. בעקבות הדליקה נגרם נזק כבד לפארק, באזור שקרוב לבריכות השכשוך, כולל אזור המעיינות וחצר המשק.
Chef Aid: The South Park Album
מהאלבום יצאו שלושה סינגלים, ומתוכם הצליח במיוחד השיר "Chocolate Salty Balls" שהגיע למקומות גבוהים במצעדי פזמונים ברחבי העולם ולמקום הראשון בבריטניה ובאירלנד. האלבום הגיע למקום הראשון במצעד האלבומים באוסטרליה ובמצעד האלבומים הבריטי.
מודל הייזנברג (קוונטי)
מודל הייזנברג הקוונטי הוא מודל מתמטי במכניקה סטטיסטית המשמש למחקר של נקודות קריטיות ומעברי פאזה במערכות מגנטיות, כאשר הספינים של מערכות אלו מיוצגים קוונטית.
תיאור המודל
מודל הייזנברג הוא מודל יותר מציאותי יחסית למודלים אחרים בכך שהוא מתייחס לספינים קוונטית, על ידי החלפת אופרטור הספין הקלאסי באופרטור קוונטי (מטריצות פאולי של ספין 1/2), ובהחלפת קבוע הצימוד החד־ממדי J בקבועי הצימוד J_x, J_y, ו- J_z עבור 3 ממדים. לאחר ביצוע החלפות אלו ההמילטוניאן (1) מוגדר כך:
פתרון המודל
ההמילטוניאן פועל על מכפלה טנזורית של ממד 2^N. המטרה היא להעריך את ספקטרום האנרגיה שעבורו התרמודינמיקה של המערכת ניתנת לניתוח ו-פונקציית החלוקה ניתנת לחישוב. תת-המודל הידוע ביותר של מודל הייזנברג הוא מודל הייזנברג XXZ, עבור המקרה שבו. מודל הייזנברג של ספין  s=1/2 בממד אחד ניתן לפתרון מדויק על ידי שיטת אנסאץ (ניחוש מושכל).
החדר המזרחי (הבית הלבן)
החדר מעוצב בסגנון המאה ה-18, לאחר ששופץ על ידי חברת האדריכלים מק'קים מיד ווייט בשנת 1902 בתקופת כהונתו של תאודור רוזוולט. במהלך שיפוץ זה הותקנה רצפת עץ האלון של החדר והנברשות של זכוכית בוהמית.
קונסטנטין סטניסלבסקי
סטניסלבסקי נולד במוסקבה במשפחת הסוחרים אלקסייב. בשנת 1877 החל לעבוד בעסק משפחתי ובמקביל עסק בתיאטרון, תחילה כשחקן ובהמשך כבמאי.
קייל ריינר
הפקח הירוק האחרון
לאחר שדעתו של ג'ורדן נטרפה עליו בעקבות השמדת עירו קוסט סיטי, והוא השמיד את חיל הפקחים הירוקים ואת שומרי היקום תחת השפעתו של פאראלקס, ריינר נמצא בידי אחרון השומרים גאנטת. ניתנה לו טבעת הכוח האחרונה שהעניקה לו את האפשרות ליצור כל סוג של מוצק או אנרגיה בעזרת כוח רצונו בלבד. סיבותיו של גאנטת לבחירתו של ריינר מעולם לא הוסברו, מלבד העובדה שהוא היה במקום הנכון ובזמן הנכון. בתחילה, ריינר התייחס לנשיאת טבעת הכוח בקלות דעת. חברתו, אלכסנדרה דוויט, דרבנה אותו להיות אחראי יותר ועזרה לו להתאמן בתפקידו החדש כגיבור-על, אולם נרצחה בידי הנבל מייג'ור פורס. אירוע זה דחף את ריינר לקחת את תפקידו בצורה רצינית יותר והוא שאף להיות הפקח הירוק הטוב ביותר שקיים. הוא עבר לעיר ניו יורק במטרה לפתוח בחיים חדשים. כילד, ריינר גדל על הרפתקאותיהם של סופרמן ובאטמן, אולם הכיר מעט מהרפתקאותיהם של הפקחים הירוקים מסקטור הארץ. עד מהרה, כל זה השתנה כאשר הוא גילה שבאפשרות טבעת הכוח ליצור את כל אשר חפצה נפשו. בעת קרב, הוא היה משתמש בכוחה של הטבעת כדי ליצור את מה שמוחו האמנותי דמיין: גיבורי על אחרים, דמויות אנימה ומיסטיות, רובוטי מכה וכלי נשק. דבר זה הפך את פעולותיו לבלתי צפויות.
מלחמת הפקחים הירוקים
לאחר המלחמה, קייל וסוראניק מתמודדים עם מערכת היחסים שלהם. השניים, יחד עם טומאר-טו, מועברים לכוכב חייזרי שנפל קורבן לזעמה של כוכב הספיר מירי-ריאם. הפקחים מכניעים אותה, אך היא אומרת שלא הרגה אף אחד ורק הרסה רכוש מתוך מטרה לאחד בין קייל לסוראניק ולפתור את בעיותיהם המשותפות. היא מזכירה להם כי היא השתמשה בקריסטל שלה כדי לגלות להם את אהבתם האמיתית. אולם, קייל מתוודה שראה את ג'ייד כאהבתו האמיתית, ולא סוראניק. הוא מצטדק בכך שג'ייד מתה ועליו להמשיך הלאה, אך הדבר מכעיס את סוראניק, שנפרדת ממנו ואוסרת עליו להיכנס למגזר שלה.
יהדות ארצות האסלאם
התקופה הטרום-אסלאמית
ערב כיבושי האסלאם, התפלגו יהודי המזרח התיכון מבחינה מדינית ומבחינה תרבותית (כאשר אין חפיפה מדויקת ביניהם). מבחינה מדינית הפיצול היה בין יהודי הקיסרות הרומית, ומאוחר יותר הקיסרות הביזנטית במערב, ובין יהודי האימפריה הסאסאנית במזרח. הקהילות היהודיות הגדולות - מצד אחד זו בבבל, ומצד שני זו שבארץ ישראל ובסוריה - היו נתונות תחת שתי אימפריות שונות, ששררה ביניהן איבה ולעיתים אף מלחמה. מבחינה תרבותית הפיצול היה בין היהודים דוברי הארמית באזור הסהר הפורה ובין היהודים המתייוונים בערים ובמחוזות המזרחיים של הקיסרות הביזנטית, כולל יהודי אלכסנדריה.
השפעות הדדיות
ניתן לדבר על השפעות הדדיות בין היהדות ובין האסלאם, כאשר לרוב קשה להצביע מי המשפיע ומי המושפע. העתקת סיפורי המקרא אל תוך הקוראן כמעט בשלמותם ואימוץ הנביאים היהודים (ב"גרסה" אסלאמית שלהם) היא דוגמה להשפעה של היהדות על האסלאם. מנגד, הספרות הפילוסופית והתאולוגית היא דוגמה לתחום שבו התקיימו השפעות הדדיות. פילוסופים מוסלמים כגון אל-פאראבי, אבן סינא, אבן באג'ה ואחרים השפיעו על הוגים יהודים רבים וחשובים. משוררים יהודים הושפעו מתבניותיה של השירה הערבית הקלאסית. יהודים תרמו תרומה חשובה לתור הזהב המוסלמי של ימי הביניים והיו שותפים למפעל התרגומים של ספרות עתיקה (כולל ספרות יוון העתיקה) לערבית ודרך כך לשימור הידע הפילוסופי והמדעי העתיק ופיתוחו.
חינוך יהודי
כדי לחבב את מלאכת לימוד הקריאה בשנה הראשונה השתמשו במספר שיטות. אחת מהן הייתה לשרטט תבניות של אותיות ועל התלמידים היה למלא את המסגרות בצבעים.
רדיפות
עם עלייתה של שושלת אל-מוואחידון (1121-1269) בספרד וצפון אפריקה החלו כמה ממעשי הרדיפות החמורים ביותר בתולדות יהדות ארצות האסלאם. בפני רבים מהיהודים הועמדה הבחירה בין התאסלמות למוות על קידוש השם, ורבים נמלטו מספרד וארצות המגרב, ביניהם הרמב"ם ומשפחתו. לפי עדויות מהתקופה, בעקבות הטבח והמרות הדת הכפויות על ידי שושלת אל-מוואחידון, הוחרבו רוב הקהילות היהודיות הענפות בספרד וצפון אפריקה, עד ש"לא נותר יהודי אחד מאל-מהדיה (אשר בתוניסיה) עד סילווס (פורטוגל)". ניתן למצוא בכתבי הרמב"ם התייחסות לרדיפות היהודים על ידי שושלת אל-מוואחידון ושלטונות תימן באיגרות הרמב"ם. בשנת 1260 התרחשו מהומות אנטי-נוצריות ואנטי-יהודיות בדמשק בחסות הכיבוש המונגולי של העיר. בשנת 1284 מהומות אנטי-יהודיות פרצו בבגדאד בעקבות ספר של פילוסוף יהודי בשם אבן כמונה שסקר את שלוש הדתות המונותאיסטיות והכיל ביקורת כלפי האסלאם. בשנת 1291 נרצח וזיר יהודי בפרס ביחד עם קבוצה ממקורביו, מה שסימן את תחילתן של מהומות אנטי-יהודיות ברחבי פרס ועיראק, בפרט נגד יהודים שהחזיקו תפקידים בכירים.
המאה ה-13 עד הקולוניאליזם האירופי
נדודי הטורקים שהחלו במאות ה-10 וה-11, והכיבושים הגדולים של המונגולים במאה ה-13, החריבו את החליפות האיסלאמית ויצרו עידן חדש ברחבי העולם המוסלמי. בראשית תקופה זו היו שישה מרכזי כוח בעולם המוסלמי: הודו, אסיה התיכונה, איראן, טורקיה, מצרים וסוריה, וצפון אפריקה. חמישה מתוכם נשלטו על ידי שושלות וצבאות טורקיים. התפשטות האימפריה העות'מאנית שצמצמה את מספר מרכזי האסלאם, הגיעה לשיאה בראשית המאה ה-17.
התרומה התרבותית של היהודים ברחבי האימפריה העות'מאנית לחיי התרבות הטורקיים הייתה מצומצמת למדי, והייתה מוגבלת בעיקר לתחומי הרפואה, אומנויות המשחק והדפוס. תרומה גדולה יותר הייתה ליהודים לחיי הכלכלה. היהודים ניצלו את ההיכרות עם הלשונות והתנאים האירופיים, ועסקו במספרים גדולים במקצועות שדרשו ידע זה, למשל מסחר. במאות ה-15 וה-16 היהודים היו מבוססים היטב כסוחרים ויצרנים, ואחדים מהם אף צברו עושר רב. תחום נוסף בו עסקו, אף בטרם ההגירה של מגורשי ספרד, היה תחום המיסים - מוכסים, פקחים וחוכרים. החל מהמאה ה-18 חלה הרעה כללית בתנאי היהודים ברחבי האימפריה העות'מאנית. היחס ליהודים הפך לעוין יותר, וחלה דעיכה כלכלית.
בית המחוקקים של מדינת ניו יורק
על מנת להיות חבר בכל אחד מהבתים, אדם חייב להיות אזרח ארצות הברית, תושב מדינת ניו יורק לפחות חמש שנים, ותושב המחוז, לפחות שנה אחת לפני הבחירות.
יהדות ארצות האסלאם
העת החדשה - עות'מאנים והקולוניאליזם האירופי
מסוף המאה ה-18 החלה תקופת הקולוניאליזם במזרח התיכון וצפון אפריקה. השלטונות המוסלמיים בארצות השונות לא היו עוד עצמאיים באופן מלא, אלא היו נתונים להשפעתן ושליטתן של המעצמות האירופאיות. כיבוש ארצות האסלאם בידי המעצמות האירופיות נתן את אותותיו גם בקרב יהודים. בעקבות לחץ אירופאי ונסיבות פנימיות, האימפריה העות'מאנית ערכה את רפורמות הטנזימאט במהלך המאה ה-19, והצהירה שהיא מחויבת להגנה על הלא-מוסלמים ורכושם. כחלק מרפורמות אלה הורחבה גם המסגרת המשפטית מילט, והיהודים זכו להכרה כקהילה רשמית ומונה מקרבם חכם באשי שהיה הרב הראשי ומייצג היהודים מול מוסדות השלטון העות'מאני. במהלך תקופה זו ועד תחילת המאה ה-20 השלטונות המוסלמיים בארצות השונות הפסיקו לאכוף את מס הג'יזיה, וחוקי עומר נזנחו תחת לחץ אירופאי. כמו כן יהודים רבים קיבלו אזרחות אירופאית ונהנו מאותן קפיטולציות שמהן נהנו אזרחים אירופאים אחרים בארצות האסלאם.
ג'יימס מייסון (שחמטאי)
ג'יימס מייסון (באנגלית: James Mason; 19 בנובמבר 1849, אירלנד – 12 בינואר 1905, אסקס) היה שחמטאי אנגלי וסופר שחמט.
ביוגרפיה
בשנת 1878 עבר מייסון לאנגליה. תוצאותיו הטובות ביותר בתחרויות היו מקום שלישי בתחרות חזקה מאוד בווינה בשנת 1882, שם ניצח בין השאר את מקס וייס, את לואיס פאולסן, את ג'ורג' הנרי מקנזי , את שמעון אברמוביץ וינוור את וינסנז חרובי, ואת מיכאל צ'יגורין. הוא הגיע למקום שלישי בנירנברג בשנת 1883 וחלוקת מקום שני בתחרות המבורג 1885. בשנת 1895 הגיע למקום ה-12 עם 9.5/21 בתחרות חזקה של הייסטינגס.
גיל אפשטיין
כמנהל באקדמיה
בנוסף, חבר סנאט, חבר ועדת ההוראה, ועדת הערעורים לוועדת המשמעת, חבר ועדת תקנונים, יו"ר ועדת אד הוק לבדיקת וקביעת דרכי פעילות ועדת ההוראה של האוניברסיטה, חבר הוועדה הפקולטטיבית לתואר שלישי, יו"ר ועדת המלגות לתואר שני ושלישי, יו"ר ועדת מלגות נשיא, יו"ר ועדת אד הוק לבחינת מעמד התעודות השונות באוניברסיטה, חבר ועדת הכספים, יו"ר ועדה מטעם הסנט לבחינת המצב התקציבי של האוניברסיטה והשלכותיו על האקדמיה, חבר ויו"ר ועדות מקצועיות בפקולטה ומחוצה לה.
בית הסראייה (יפו)
פיצוץ הסראייה
מטה הלח"י החליט לפוצץ את בניין הסראייה. קדמה לפעולה מלאכת איסוף מידע על ידי אנשי המודיעין של לח"י. חבר לח"י רחמים חכמוב (בכינויו המחתרתי "ריגולטו") ששלט בערבית והכיר את מנהגי הערבים, חדר ליפו. הוא הציע להחדיר משאית עם חומר נפץ המוסווית כמשאית פרי הדר, בסמטה בין הסראייה לבנק ברקליס ולהחנות אותה בנסיעה לאחור כך שצידה השמאלי, בו היה חומר הנפץ, יפנה לכיוון הסראייה.
בניין הסראייה כיום
עיריית תל אביב קבעה לוחית זיכרון על קיר בית הסראייה.
חנה רובינא
הנצחתה
יעל שרוני שיחקה את דמותה הפארודית של רובינא בסדרת המערכונים "היהודים באים", תוך הדגשתו של המשחק הדרמטי שאפיין אותה ואת בני דורה ובכך הפכה את דמותה לקאלט.
הווארד קיל
ביוגרפיה
בלונדון הופיע קיל לראשונה בקולנוע, בשנת 1948, בשם הווארד קיל בסרט "הקול הקטן" (The Small Voice) שהופץ בארצות הברית בשם "מחבוא" (Hideout), בו שיחק אסיר נמלט המחזיק בסופר ובאשתו כבני ערובה.
באניה לוקה
באניה לוקה היא העיר השנייה בגודלה בבוסניה והרצגובינה והגדולה ביותר בסרפסקה. היא ממוקמת בליבו של אזור קריינה הבוסנית (Босанска крајина). מספר התושבים בעיר רבתי נאמד בכ-250,000. העיר היא מקום מושבן של אספת הנבחרים של רפובליקה סרפסקה ואוניברסיטת באניה לוקה.
היסטוריה עשירה ומגוונת הותירה סימני תרבויות וסגנונות אדריכליים שונים, מלוות במספר רב של פסלים ואנדרטאות בעיר. באניה לוקה מתאפיינת במספר רב של פארקים מוריקים וביופיו המיוחד של נהר ורבץ (Врбас).
דמוגרפיה
ב-2004 עמדה אוכלוסיית העיר על 196,500 נפשות, ובעיר רבתי היא מוערכת ב-220,000 נפש. אין נתונים עדכניים על ההתפלגות האתנית ב-2014, אך ברור שהסרבים ממשיכים להוות רוב. על פי הערכות, 65,000 נפש הם פליטים או תושבים זמניים.
נגיסה אושימה
נגיסה אושימה (ביפנית: 大島 渚; באנגלית: Ōshima Nagisa) היה במאי סרטים ותסריטאי יפני שחי בשנים 1932–2013. חלק מהסרטים עליו עבד הם אימפריית החושים, סרט ארוטי המתקיים בשנות ה-30 של יפן, וחג שמח, מיסטר לורנס, שמספר על מחנה שבויים יפני במלחמת העולם השנייה.
ביוגרפיה
אושימה למד היסטוריה פוליטית באוניברסיטת קיוטו. לאחר סיום הלימודים, החל לעבוד בחברת הסרטים שוצ'יקו, שם החל לביים סרטים משלו. סרטו הראשון, עיר של אהבה ותקווה, יצא בשנת 1959.
טרזה טנג
ביוגרפיה
היא התפרסמה ב-1968 לאחר שהופיעה בתוכנית מוזיקה פופולרית בטייואן, ובמהלך השנתיים שלאחר מכן הוציאה לאור שמונה אלבומים. ב-1973 ניסתה לחדור לשוק היפני: היא השתתפה ב'קוהאקו אוטה גאסן', תחרות שירה בת שנה של האומנים המצליחים ביותר, וזכתה בפרס עבור היותה "הכוכבת החדשה הטובה ביותר".
ב-1974 התפרסמה ביפן עם שירה "שדה תעופה" (空港), שם היא נותרה הזמרת המובילה למרות גלות קצרה ב-1979 מכיוון שהיא גורשה לאחר שנכנסה עם דרכון אינדונזי מזויף, אותה רכשה עבור 20,000$, תרמית שביצעה בשל ניתוק ביחסים בין טיוואן ויפן בשל כניסת סין למועצת הביטחון של האו"ם. בזמן זה היא שרה בקנטונזית, יפנית ואנגלית כמו גם בלשון אימה המנדרינית.
ליאורה מינקה
ביוגרפיה
הייתה נציגת המפד"ל במועצה הדתית בתל אביב, ובמועצת העיר תל אביב-יפו. כיהנה כחברת מועצת הנאמנות של התיאטרון הקאמרי ומאז 2022 משמשת כיו"ר הוועד המנהל של התיאטרון. בשנת 2001 נבחרה ליו"ר אמונה - תנועת האישה הדתית לאומית. מוקמה במקום ה-27 ברשימת המפד"ל בבחירות לכנסת השש עשרה (2003. לקראת הבחירות לכנסת השמונה עשרה (2009) מוקמה במקום השישי ברשימת "הבית היהודי", אך לא נבחרה לכנסת. מכהנת בוועד המנהל של מכללת שערי מדע ומשפט. כיהנה בוועד המנהל של היכל התרבות בתל אביב יפו.
איזידור אחרון
קורות חיים
איזידור אחרון החל בהלחנה רק בשלב מאוחר בחייו. בשנת 1937 ניגנה הפילהרמונית של ניו יורק, בניצוח ג'ון ברבירולי, את הקונצ'רטו לפסנתר הראשון שלו בקרנגי הול בניו יורק. הופעה זאת זכתה להצלחה רבה. בשנת 1938 כתב את הקונצ'רטו השני שלו, אך הראשון בו הופיע אחרון עצמו כסוליסט. שאר יצירותיו של איזידור אחרון, 18 במספר, הן קצרות וכתובות עבור כינור ופסנתר.
Bad 25
האלבום
Bad 25 הוא האלבום התשיעי שיצא לאור על ידי סוני ומוטאון לאחר מותו של ג'קסון ביוני 2009.
Apache Ant
קובץ לדוגמה
עוד task שמשתמשים בו בדוגמה הזאת נקרא jar:
מועצת העיר ניו יורק
המועצה משמשת כבלם ואיזון מול ראש העיר במודל ממשלתי של ראש עירייה-מועצה, ביצוע החלטות רשויות העיר על שימושי קרקע וחקיקה במגוון נושאים נוספים. יש לה גם אחריות בלעדית לאישור תקציב העירייה. חברים שנבחרו בשנת 2010 או אחריה מוגבלים לשתי קדנציות רצופות של ארבע שנים בתפקיד אך רשאים להתמודד שוב לאחר הפוגה של ארבע שנים; עם זאת, חברים שנבחרו לפני 2010 רשאים לבקש קדנציה שלישית ברציפות.
הוועד הפועל הציוני
נקודות ציון בתולדות הוועד
מאורעות תרפ"א גרמו לוועד לקבל החלטות חשובות. בישיבה נוספת בפראג ביולי 1921, התקבלו החלטות על הקמת כוח מגן יהודי בארץ ישראל והגדרת חשיבות היחסים עם ערביי ישראל. מושב זה סימל את השינוי שחל בוועד הפועל הציוני, מתנועה אידאולוגית-פוליטית היא נהפכה להיות תנועה חברתית-תרבותית-מדינית. בסופו של דבר, התפקיד המרכזי אותו נטל הוועד היה השגחה והכוונה של היישוב המתפתח בארץ ישראל.
מצר קורפו
רוחבו של המצר בנקודה הצרה ביותר הוא כ-2 ק"מ. עומקו המזערי בפתחו הצפוני מגיע לכ-26 פאתום (כ-47 מ'). אורכו המרבי – כ-70 ק"מ.
וירטואליזציה
עקרונות הווירטואליזציה
בדרך כלל מתייחס המושג לדימוי תשתיות חומרה אמיתיות באמצעות הקצאת משאבי חומרה כגון (מעבדים, זיכרון ודיסק קשיח) מתוך תשתית חומרה רחבה יותר. כך למשל, ניתן לחלק שרת למספר מחיצות או מספר שרתים וירטואליים כשבכל אחד מהם מתבצע מופע של מערכת הפעלה. דוגמה נוספת לווירטואליזציה מתייחסת ליחידות אחסון. בקר וכונני הדיסקים המסורתיים המותאמים לשרתים מסוימים ולמערכות הפעלה מסוימות, מוחלפים על ידי שרתי דיסקים התומכים בו זמנית במספר מערכות ומופעי מערכות. שרת הדיסקים מחלק את משאבי האחסון המנוהלים על ידו בין המערכות ומדמה עבור כל אחת מהן דיסקים ייעודיים ובקרים ייעודיים. במקרים רבים מתבצעת וירטואליזציה של מכלול רכיבי חומרה, למשל: בהרצת מספר מופעים של מערכות הפעלה על שרת פיזי מתבצעת וירטואליזציה של מעבד מרכזי, זיכרון, יחידות אחסון כגון: דיסקים ורכיבים נוספים.
פנוקריסט
בסלעים מותמרים קיימת תופעה דומה של גבישים גדולים בתוך מסת אם והיא מכונה פורפירובלסט.
ארטאס
היסטוריה
ב-1863 כתב החוקר ויקטור גרן שבכפר 300 תושבים ושניכר שבבתיו נעשה שימוש משני בחלקי מבנים עתיקים.
יבין מלך חצור
מלחמת מי מרום
הצבא המאוחד התקדם למי מרום (מעיין העיר מרום - עיר כנענית קדומה בגליל העליון), שם הם חנו והתכוננו למלחמה בצבא ישראל.
אוקיינוגרפיה פיזיקלית
לאוקיינוסים תפקיד חשוב בתצורת כדור הארץ והשפעה על האקולוגיה, גאולוגיה, מטאורולוגיה, קלימטולוגיה ועוד. כ-97% מן המים על פני כדור הארץ נמצאים אוקיינוסים והם מהווים את המקור העיקרי לאדי המים אשר מתרכזים באטמוספירה ונופלים כמשקעים (גשם או שלג) על היבשות. קיבול חום הגבוה של האוקיינוסים ממתנת את טמפרטורת כדור הארץ, וקליטת גזים משפיעה על מבנה האטמוספירה. השפעת האוקיינוס מגיעה גם להיווצרות סלעים געשיים על ידי סלעים מטאמורפיים ולהיווצרות מאגמה וגזים געשיים הנוצרים באזורים התת-לוחותיים.
תל באר שבע
תל באר שבע הוא גן לאומי אשר נמצא באזור המפגש של נחל חברון עם נחל באר שבע, מזרחית לעיר באר שבע, ממערב לתל שבע הבדווית, צפונית לנבטים ומדרום לעומר. זהו תל השוכן על הצטלבות הדרכים המובילות צפונה להר חברון, מזרחה למדבר יהודה וים המלח, מערבה לכיוון מישור החוף, ודרומה לרמת הנגב וים סוף. החפירות הארכאולוגיות בתל התקיימו בשנים 1969-1975 בניהולו של פרופ' יוחנן אהרוני ומשנת 1976 בניהולו של פרופ' זאב הרצוג. התל מזוהה עם העיר המקראית 'באר שבע', אולם יש המשייכים אותו לעיר המקראית 'שבע' הסמוכה לה.
תיאור
התרבות החומרית שנחשפה באתר (שכבה 2, מאה 8 לפנה"ס) כללה מכלול קרמי דומסטי - סירי בישול, קנקנים, קדרות, קערות, נרות, משקולות נול ומעט חותמות.
רופרט אוורט
קריירה
הפריצה בקריירה שלו הייתה ב-1981 כששיחק במחזה "ארץ אחרת" בתפקיד תלמיד הומוסקסואל, לצידו של קנת בראנה. אחר כך גילם את אותה דמות בסרט הקולנוע באותו שם בהשתתפות קולין פירת'. ב-1985 שיחק בסרט "לרקוד עם זר" ועתידו הקולנועי נראה מבטיח. ב-1987 השתתף בסרט "לבבות האש" שהיה כישלון קופתי. באותה תקופה הקליט אוורט אלבום פופ בשם "Generation Of Loneliness" הקהל לא קיבל את השינוי בברכה. עד מהרה עזב את עולם הפופ, וחזר אליו רק בעקיפין כשהקליט קולות רקע לביצוע של מדונה לשיר "American Pie" ולשירו של רובי ויליאמס "They Can't Take That Away from Me".
ארנולד קלאסיק
בקרב מפתחי הגוף, נחשבת "ארנולד קלאסיק" לתחרות הרווחית ביותר, כשהפרס הראשון עומד על 130,000 דולר, רכב האמר, ושעון רולקס. תחרות "ארנולד קלאסיק" מתחרה עם "מר אולימפיה" מבחינת היוקרה והפופולריות. עם השנים הורחבה "ארנולד קלאסיק" לתחומים נוספים, כגון: יוגה, ריקוד, עידוד, קשתות, ועוד.
יחסי הוותיקן–ישראל
יחסי הוותיקן–ישראל הם היחסים הדיפלומטיים הרשמיים בין מדינת ישראל לקריית הוותיקן. היחסים כוננו באופן רשמי בשנת 1993, אולם קדמו להם כמעט מאה שנה של קשרים ופעילות דיפלומטית.
לאחר הקמת התנועה הציונית ועד הקמת המדינה
האפיפיור התנגד למדינה יהודית בארץ ישראל ולהצהרת בלפור אשר פורסמה בשנת 1917. למקומות הקדושים הייתה חשיבות רבה והעברת השליטה עליהם יכלה להתקבל רק בדיונים בין הכנסייה והמעצמות. כאמור, ריבונות יהודית אפשרית בארץ ישראל עוררה בעיות תאולוגיות אצל הוותיקן.
באפריל 1949, ביקש האפיפיור לעשות צדק עם הפליטים הפלסטיניים וחזר על קריאתו ל"מעמד בינלאומי" כצורת ההגנה הטובה ביותר על המקומות הקדושים. בכך נקבעה למעשה עמדתו הרשמית של הוותיקן בשאלת הפליטים לשני העשורים הבאים.
העידן שאחרי הקמת המדינה
בשנת 1984 דיבר פאולוס השני על ביטחון ושקט לעם היהודי החי במדינת ישראל כ"זכותה של כל אומה". בדבריו מול מנהיגים יהודים במיאמי בספטמבר 1987 הוא הכיר בזכותו של העם היהודי למולדת כמו כל אומה. היו מי שרמזו שרוב המכשולים הוסרו ביחסים בין שתי המדינות אך יחלפו עוד חמש שנים עד שהאפיפיור יוחנן פאולוס השני יפעל לתרגם זאת למציאות דיפלומטית.
אריך גמא
קריירה
גמא היה אחד הראשונים שישמו באופן שיטתי אלמנטים משמעותיים ממתודולוגיית הפיתוח הזריז Extreme Programming, והדגים את יישומה המוצלח בקנה מידה גדול בפרויקט JDT של Eclipse, שאותו הוביל.
Kiss Me More
הרכב וביקורת
השיר הוא שיר פופ  אשר מושפע במידה רבה מדיסקו. חלק מהמבקרים השוו את השיר ללהיט הפריצה של דוג'ה קאט, "Say So", מ-2020. ג'סטין קטרו מ-Vulture תיאר את השיר כ"ג'אם R&B סליקי ושובב". ברולינג סטון תואר השיר כ"ג'אם גרובי, מוטה לדיסקו". הרן מאמו מבילבורד כתב כי "הג'אם המחודד והחושני בהחלט יצריך פלייליסט קיצי עם הבייס ליין הגרובי שלו". ב-Nylon, סטפני וואנג תיאר את השיר כ"נאמבר פופ מיד-טמפו עם גיטרה ומנגינות דביקות". פזמון השיר משלב את המנגינה מהלהיט "Physical" של אוליביה ניוטון-ג'ון מ-1981, שכותביו קיבלו קרדיט כתיבה בשיר זה. השירה של דוג'ה קאט וסיזה תוארה כ"חלקה", "מחניקה" ו"מעוררת".
אדווארד בנש
אדווארד בנש (בצ'כית: Edvard Beneš,, 28 במאי 1884 – 3 בספטמבר 1948) היה מדינאי צ'כי, נשיא צ'כוסלובקיה ופרופסור לסוציולוגיה.
המרכז הישראלי למצוינות בחינוך
המרכז הישראלי למצוינות בחינוך (באנגלית: The Society for Excellence through Education או SEE ובעבר, "העמותה למצוינות בחינוך"), היא עמותה אשר נוסדה בשנת 1987 הפועלת בישראל ובמספר מדינות נוספות במטרה לטפח מצוינות, יצירתיות ומנהיגות חינוכית בקרב תלמידים. העמותה, המממנת את פעילותה בעיקר מתרומות, דוגלת במתן הזדמנות שווה לכל שכבות ומגזרי האוכלוסייה.
באלדומרו פרלאסה
קריירה
לאחר מכן שיחק עונה אחת באתלטיקו וילה, חזר לעונה אחת לדפורטיבו טולואה, שיחק עונה אחת בקוקוטה דפורטיבו, ובשנת 2015 חתם באינדפנדיינטה סנטה פה, במדיה שיחק עד יולי 2019 וערך למעלה מ-150 הופעות ליגה, בהן כבש 10 שערים.
שימוש באור נרות בשבת
השימוש המותר והאסור באור הנר
בעקבות דין זה נפוץ מנהג שלא לומר את הפיוטים המשולבים בתפילת ערבית של יום טוב ('מערבית') כאשר יום טוב חל בשבת, שמא יבואו להטות את הנר על מנת לקרוא את הפיוט (במקרה זה אין את ההיתר של שניים שעוסקים בפעולה אחת, היות שכל אחד קורא בסידור שלו ואינו שם לב לחברו).
הנאה מנר שהדליק גוי
בעבר בהיעדר תאורה מלאכותית, היו הנרות שהודלקו למאור בשעת כניסת שבת כבים בדרך כלל כעבור מספר שעות, וכן גם חומר ההסקה בתנור החימום היה אוזל כעבור מספר שעות, כך שבמקרה הצורך היה חשיבות במציאת פתרון להדלקת התאורה וחידוש פעולת התנור בהמשך השבת, פעולות האסורות בשבת מכח מלאכת מבעיר.
מניעת כיבוי הנר
לגבי מדורה, העשויה לחימום וגדולה יותר מאשר נר, ישנם דינים שונים מעט, כאשר החשש בה הוא שהרוח תלבה את המדורה ותגדילה, דבר האסור מכח מלאכת מבעיר. לכן אסור לפתוח דלק כנגד מדורה מחשש לרוח חזקה שתלבה את המדורה ('רוח שאינה מצויה'). כגזירה לחשש זה נאסרה פתיחת דלת כנגד מדורה גם כשהרוח חלשה ('רוח מצויה') ואינה צפויה ללבות את המדורה. עם זאת לא נאסרה סגירת הדלת הפתוחה, פעולה שאינה משפיעה על בעירת המדורה.
מוקצה
יתרת שמן (או חומר בערה אחר) וכן יתרת הנר שנותרת לאחר שהאש נכתבה נחשבים למוקצה ואסור להזיזם גם לאחר שכבתה, היות שהשעה הקובעת לעניין מוקצה היא שעת כניסת שבת ('בין השמשות'). ישנה דעה לפיה מי שהנר מאוס עליו מותר לטלטלו ולהוציאו, כדין דבר מאוס ('מוקצה מחמת מיאוס') המותר בטלטול כדי לסלקו.
צבי פרץ חיות
קורות חיים
בית הספר היהודי המרכזי בעיר וינה קרוי על שמו. כמו כן קרויים על-שמו רחובות בחיפה, נתניה, תל אביב ובשכונת נווה יעקב בירושלים. אוסף על שמו שמור בספרייה הלאומית.
צדק חלוקתי
הגדרה
אמרטיה סן הציע נוסחה אחרת לפיה צדק חלוקתי מחייב שלכל אדם תהיה אפשרות לממש את אנושיותו, ועל כן הכרחי כי תהייה לו גישה למשאבים בסיסיים ולרמה מינימלית של הזדמנויות. גישה זו, המכונה "גישת היכולות", מחייבת את המדינה, לספק לשכבות החלשות את האמצעים שיאפשרו להם חיים בכבוד. במדינות שונות ניתן להגדיר רשימה שונה של צרכים בסיסיים אשר ראוי להבטיחם לכל אדם. בישראל, נהוג להזכיר את חמשת המ"מים (מזון, מעון, מרפא, מלבוש, מורה) אשר זאב ז'בוטינסקי הגדיר כצרכי היסוד שהמדינה מחויבת לספק לכל אזרח.
עוזי קרן (עין גב)
עוזי קרן (נולד ב-19 בפברואר 1940) הוא קצין צה"ל במיל' בדרגת תת-אלוף. חבר קיבוץ עין גב, פיקד על אוגדה משוריינת, היה בין מובילי המאבק הציבורי למען הגולן, ושימש יועץ לראשי ממשלות בנושאי ההתיישבות.
ביוגרפיה
שימש בתפקידי ניהול רבים במסגרות שונות. פעל רבות למען מפעל ההתיישבות בישראל. במסגרת ליווי קיבוצים, מאבק לשמירה על ההתיישבות בגולן וכן כיועץ ראש הממשלה להתיישבות.
שירות צבאי
קרן חזר לצבא שימש כמג"ד בגדוד 74 מחטיבה 188, והשתתף במבצע ליטני. הקים בשנת 1979 את חטיבה 847, חטיבת מילואים בפיקוד הצפון. ושימש בהמשך כמפקד החטיבה במלחמת לבנון הראשונה. החטיבה לחמה בציר החוף המערבי תחת פיקוד אוגדה 91. החטיבה השתתפה בכיתור העיר צור, ובמהלכה הניע המח"ט מהלך שהביא לכניעתם של המחבלים בעיר ללא קרב תוך ניהול משא ומתן בחסות הצלב האדום, ובסיומו הופסקה האש בדרום העיר. עד הערב נכבשה העיר צור כמעט ללא התנגדות. בהמשך המלחמה השתתפה החטיבה בכיבוש צידון ומחנה הפליטים עין אל-חילווה והשתלטה על מרחב צידון.
בשנת 1985 לאחר שסיים את לימודיו במכללה לביטחון לאומי הועלה קרן לדרגת תא"ל ושימש בתפקיד מפקד עוצבת להב (1986-1987) בפיקוד המרכז.
תפקידי ניהול
קרן שימש בתפקידי ניהול שונים במקביל לשירות הצבאי במילואים, ובניהם מזכיר הקיבוץ, מנהל עסקי בקיבוצו ובקיבוצים אחרים, מנכ"ל הדקלאים (קואופרטיב שיווק תמרים) (1990-1995).
יועץ רה"מ להתיישבות
החל ממאי 2001 שימש כיועצו האישי של ראש הממשלה אריאל שרון לנושאי ההתיישבות, והמשיך בתפקיד זה גם בממשלתו של אהוד אולמרט (2006-2009) במהלך תשע השנים הללו במשרד ראש הממשלה הוביל קרן תחום רחב של נושאים כמו הקמת יישובים חדשים, חוות יחידים, קרקעות, משבר הקיבוצים, עיר הבה"דים, העדיפות הלאומית, עמד בראש הוועדה לשנוי סווג הקיבוץ, עסק בהקמת יישובים למפוני גוש קטיף, בפיתוח הפריפריה, וניהל את שלוחת משרדי הממשלה בצפון בעת מלחמת לבנון השנייה. שימש איש הקשר של משרד ראש הממשלה עם "החטיבה להתיישבות" והוביל את תוכניות העבודה השנתיות של משרד רה"מ בתחום ההתיישבות.
חיים פרטיים
עוזי קרן הינו אחיה של אסתר תורן, אשת חינוך זוכת פרס הנשיא.
נבחרת מאלי בכדורגל
נבחרת מאלי מעולם לא העפילה לגביע העולם בכדורגל. למרות שהוכרה על ידי פיפ"א כבר בשנת 1962, הנבחרת החלה להשתתף במוקדמות הגביע העולמי רק בשנת 2002. הישג השיא של הנבחרת הוא המקום השני בגביע אפריקה לאומות בו השתתפה לראשונה בשנת 1972.
נבחרת גביע דייוויס של בלגיה
נבחרת גביע דייוויס של בלגיה היא נבחרת טניס הגברים הלאומית של בלגיה המשחקת בבית העליון של גביע דייוויס.
צ'ליאבינסק (מחוז)
מבחינה אדמיניסטרטיבית מחולק המחוז ל-27 אזורים מוניציפליים.
כלכלה
בשטח המחוז ממוקמים מספר "ערי גרעין" מהתקופה הסובייטית - צ'ליאבינסק-70, צ'ליאבינסק-65 וזלטואוסט-35.
נועם יוספידיס
קריירה
בשנת 2010 כיהן כמנכ״ל חברת הטכנולוגיה InSplit אשר הוקמה על ידי פרופ׳ ניצן בן-שאול ופיתחה טכנולוגיה ופטנטים ליצירת וידאו וסרטים אינטראקטיביים.
חיי יצירה
בשנת 2009 כתב יוספידיס 2 פרקים לסדרת טלוויזיה אמריקאית "Bellum Animus".
מתמטיקה: דמותה ותכליתה
מתמטיקה: דמותה ותכליתה (באנגלית: Mathematics: Form and Function) הוא ספר מתמטי-פילוסופי, אשר נכתב על ידי המתמטיקאי האמריקאי סאונדרס מקליין. לאורך הספר סוקר מקליין את המתמטיקה בכללותה, תוך שהוא בוחן את מקורותיה הרעיוניים, בעיותיה הפילוסופיות, וכן נושאים מתחום הפרקטיקה של המחקר המתמטי. הספר משמש ככר בו מקליין פורש את משנתו ודעותיו בנושאים אלו.
הרקע לכתיבת הספר
הספר מבוסס על מאמציו של מקליין לגבש פילוסופיה של המתמטיקה בארבע השנים שקדמו להוצאתו (1982-1986), ובפרט על סמינרים והרצאות שונות שמקליין העביר בנושא בתקופה זו, במיוחד סמינר שנתי בנושא שנערך על ידו באוניברסיטת שיקגו.
פיגר אינטרנשיונל
פיגר אינטרנשיונל (באנגלית: Figure International, בתרגום חופשי: "גזרה בינלאומית") היא תחרות כושר חד שנתית לנשים שנערכת כל שנה על ידי הפדרציה הבינלאומית של פיתוח הגוף כחלק מהתחרות היוקרתית ארנולד קלאסיק ונערכה לראשונה בשנת 2003 (זאת הייתה תחרות הגזרה המקצועית הראשונה בIFBB). ג'ני ליין היא המתחרה שמחזיקה במרבית התארים (3 במספר).
מגיה
מקצוע ההגהה הוא גורם משמעותי וחיוני בתחום העיתונות וההוצאה לאור, ולכן העובדים במקצוע ההגהה הם לרוב מומחים בבלשנות ובספרות.
ליאור אשכנזי
בקולנוע
בשנת 2018 השתתף בסרט הקולנוע "שבעה ימים באנטבה", המבוסס על אירועי מבצע אנטבה. בסרט זה גילם אשכנזי את דמותו של יצחק רבין. בשנת 2019 שיחק בסרט הרוסי "עשו".
ניוטון בייקר
קריירה פוליטית בקליבלנד
כאשר עבר בייקר לקליבלנד, הייתה אהדתו נתונה למפלגה הדמוקרטית. הוא תמך במה שהיה קרוי "הדמוקרטים של הזהב" ובמצע שלהם בנוגע לתקן הזהב, סחר חופשי ורפורמות בשירות הציבורי. הוא זכה לקריירה משפטית מוצלחת והיה מעורב בפוליטיקה המקומית. הוא סייע למועד הדמוקרטי טום ל. ג'ונסון להיבחר כראש עיריית קליבלנד ותחת חסותו הוא החל את הקריירה הציבורית שלו. ג'ונסון היה תומך נלהב של הפילוסופיה הכלכלית שנקראה ג'ורג'יזם ובייקר נחשף לגישותיו הפוליטיות והיה בעצמו לג'ורג'יסט. הוא סייע לג'ונסון במאבקיו נגד המונופולים של התשתיות העירוניות, לדוגמה, חברת החשמליות העירונית בבעלותו של מארק האנה, כך זכה בייקר לאהדה בקרב תושבי קליבלנד.